section_heading: Organiziranost inovatora
paragraph_text: Napredne zemlje nastoje na promicanju inovatorstva i inventivnosti i u visokom školstvu, očekujući generiranje inovatora visoke stručnosti iz redova studentske mladeži, a uspješne tvrtke i poduzetnici u pravilu svoj uspjeh i temelje upravo na trajnom traganju za inovacijama i na njihovoj komercijalizaciji. Pa i u Hrvatskoj postoje svijetli primjeri poduzetničkih tvrtki koje svoj uspjeh i proboj na međunarodno tržište zahvaljuju inovacijama koje su komercijalizirale, iako nisu u tolikom broju koliko bismo željeli. Viši status inventivnosti u sustavu vrijednosti, važna je karika ne samo tehnološkog, nego i poslovnog odrastanja nacije.